Waqt li bħalissa għaddejja l-elezzjoni għal Kap tal-Partit Nazzjonalista, dalgħodu fuq il-Fosos tal-Floriana ivvota l-Kap tal-Partit Nazzjonalista Simon Busuttil. Hu vvota għall-ħabta tad-9.30 ta’ filgħodu. Il-postijiet tal-votazzjoni fuq il-Fosos tal-Floriana u l-MFCC Ta’ Qali jibqgħu miftuħin sad-9p.m. waqt li l-post tal-votazzjoni f’Ta’ Sannat f’Għawdex jagħlaq fit-tmienja tal-lejla. Minnufih wara, il-kaxxi tal-voti ta’ Għawdex jittieħdu l-Fosos tal-Furjana fejn hemmek isir l-għadd tal-voti.